open-index/open-wikipedia-markdown huggingface dataset:
Jüri Lill

**Jüri Lill** (27. veebruar 1941 Tartu – 4. mai 2001 Tartu) oli eesti veemootorisportlane ja sporditegelane. 

Ta lõpetas 1960. aastal Tartu 8. Keskkooli ja õppis aastatel 1960–1965 Eesti Põllumajanduse Akadeemia mehhaniseerimisteaduskonnas. 

## Sportlasena
Sportima hakkas 12-aastaselt ujujana. Veemotosporti harrastas ta aastatel 1961–1974 Karl Kivastiku juhendamisel.

Tuli aastatel 1962–1968 kokku viis korda Eesti NSV meistriks. Püstitas aastatel 1963–1972 mootorpaatide 250 cm3 ja 500 cm3 võistlusklassis klassis kokku 15 Eesti NSV rekordit. 

Ta sai NSV Liidu veemotospordi meistrivõistlustel kokku 11 medalit: aastatel 1962–1971 8 kuld-, 1965 ja 1968 hõbe- ning 1974 pronksmedali. Püstitas aastatel 1963–1972 mootorpaatide võistlusklassis 250 ja 500 cm3 11 NSV Liidu rekordit. Ta tuli 1972. aastal Ida-Euroopa kommunistlike riikide karikavõistluse võitjaks. 

## Sporditegelasena
Kuulus Eesti NSV Veemotospordiföderatsiooni presiidiumi, oli selle treenerite nõukogu liige ja tehnilise komisjoni esimees.
*1981 vabariikliku kategooria veemotospordikohtunik

## Tunnustus
*1962 NSV Liidu meistersportlane
*1966 aumeistersportlane
*1973 NSV Liidu rahvusvahelise klassi meistersportlane

## Viited

## Kirjandus
*"Jüri Lill". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 16 ja 299–303

## Välislingid
*
*Jüri Lille sporditulemused
Regulaarpark

**Regulaarpark** on korrapärase kujundusega park, mis on lahendatud geomeetriliste kujundite abil, erinevalt klassikalisest regulaarstiilist ei taotle nüüdisaegne regulaarne
pargikujundus tingimata sümmeetriat.

Eestis on regulaarparke loonud Aleksander Niine ja Arnold Matteus.

## Vaata ka
*Barokkpark
*Prantsuse park
*Inglise park
FN Browning M1903

**FN Browning M1903** (**FN Mle 1903** või **Browning No.2**) on Belgia poolautomaatpüstol, mille konstrueeris John Browning ja mida tootis Fabrique Nationale (FN). Püstolit hakati tootma 1903. aastal. Püstolis on kasutusel padrun 9 mm Browning Long. 

FN Browning M1903 aetakse tihti segi Ameerika Ühendriikide püstolitega Colt M1903 Hammerless (.32 ACP) ja Colt M1903 Hammer (.38 ACP). FN M1903 on sama mehaanilise konstruktsiooniga nagu Colt M1903 Hammerless ning Browning müüs seda mõlemale ettevõttele (ja ka teistele), aga see on suurem, et tulistada võimsamat, 9 mm Browning Long padrunit. Kuna M1903 on töökindel, täpne, kerge ja kiiresti laetav, väljastati see teenistuspüstolina paljude politseijõudude ja sõjavägede teenistujatele. Püstoli algne nimi oli **Browning Modèle de Guerre** (prantsuse keelest 'Browningu sõjamudel') või **Browning Grand Modèle** ('Browningu suur mudel').

## Viited

## Välislingid
*Modern Firearms
*Swedish m/1907 Pistol
*FN pistol model 1903 explained (ebook)
*FN pistol model 1903 (Infographic tech. drawing)
Bhavabhūti

**Bhavabhūti** (भवभूति; 7.–8. sajand) oli India sanskritikeelne näitekirjanik.

Ta pärines suursugusest brahmiinisuguvõsast ja oli Kannauji kuninga Jašovarmani õueluuletaja.

"Mahāvīracarita" ja "Uttararāmacarita" on "Rāmājana" Rāma ja Sītā loo töötlused. "Mālatīmādhava" on 10-vaatuseline armastuslugu.
Teksti sidusus

**Teksti sidusus** e **kohesioon** tähendab, et tekst on sisuliselt ja tähenduslikult tervik, laused ja tekstiosad on omavahel seotud. 
 
Kohesiooni tekitamiseks kasutatakse erinevaid sidususvahendeid, nagu sidendeid (sh sidesõnad), kordust, asendust (sh asesõnad, asemäärsõnad ja sünonüümid), väljavõttu e ellipsist, antonüümiat, hüponüümiat jm. Kui sidususvahendeid mitte kasutada, muutub tekst hüplikuks ning lugejal on keeruline kirjutaja mõttekäiguga kaasas käia.

### Teksti temaatilised suhted ja nende väljendamine
Tekstis tuuakse iga lausega sisse uut infot ja esitatakse teksti teema kohta mingi väide. Lausete vahel on niisiis temaatilised suhted, mida saab väljendada erinevat moodi:

• Tekstis olevaid lauseid võib siduda sama teema. Näiteks:

*Tartu on Eesti vanimaid linnu. Teda mainiti esimest korda juba ligi 1000 aastat tagasi. Tartus elab ligi 100 000 elanikku.* 

• Uue lause teemaks võib saada eelmise lause väide. Näiteks:

*Tartu on Eesti vanimaid linnu. Linn tolle aja mõistes ei tähendanud palju muud kui väikest puukindlust. Kindluses elasid nii inimesed kui ka loomad.*

• Uue lause teemaks võib saada üks osa eelmise lause teemast või väitest. Näiteks:

*Tartu on Eesti vanimaid linnu. Kesklinna ilmestavad raekoda ja ülikooli peahoone. Ropkas paiknevad suuremad tööstusettevõtte.*

### Lugeja vaatepunkt
Selleks, et tekst oleks sidus, peab kirjutaja arvestama lugeja olemasolevate teadmistega. Kirjutaja peab läbi mõtlema, kui palju ja millist informatsiooni on vaja tekstis esitada, et lugeja teksti mõistaks. Näiteks on järgmine tekstilõik sidus vaid lugejale, kes elab või viibib Eestis ning teab, et Soome on Eesti naaberriik ja Soome president on Alexander Stubb: *Kuulasin eile Alexander Stubbi. Naaberriigi president pidas meeldejääva kõne.*[1]

## Viited
Pumi (betoonimikser)

**Pumi** on seguauto, betoonimikser segu vedamiseks. Pumile on paigaldatud betoonipump ja jaotusmast.

## Viited
Justin Abdelkader

**Justin Abdelkader** (sündinud 25. veebruaril 1987 Muskegonis Michiganis) on USA jäähokimängija, kes mängib Švetsi kõrgliiga klubis EV Zug ründajana vasakäärel.

Aastatel 2005–2008 mängis ta Michigan State University jäähokimeeskonnas, kellega tuli hooajal 2006–07 USA ülikoolide meistriks.

2005. aastal valis Red Wings ta NHL ''Draft''is 42. valikuna. NHL-is debüteeris Abdelkader hooaja 2007–08 lõpus. Red Wingsi põhikoosseisu murdis ta hooajal 2009–10. Red Wingsi meeskonnas mängis ta kuni hooajani 2019–20. Individuaalselt oli tema edukaim hooaeg NHL-is 2014–15, mil ta lõi 23 väravat ja andis 21 väravasöötu.

2021. aasta veebruaris liitus ta Zugiga. Samal aastal tuli ta klubiga Šveitsi meistriks.

2007. aastal võitis Abdelkader USA kuni 20-aastaste koondisega juunioride maailmameistrivõistlustel pronksmedali. USA jäähokikoondise koosseisus on ta osalenud 2012., 2014. ja 2021. aasta jäähoki maailmameistrivõistlustel. 2021. aasta maailmameistrivõistlustel võitis ta pronksmedali.

## Välislingid
* Justin Abdelkader NHL.com lehel
* Justin Abdelkader hockeydb.com lehel
Strateegiline kommunikatsioon

**Strateegiline kommunikatsioon** on avalikkusega suhtlemine, eesmärgiga mõjutada käitumist, tõkestada valeteabe levikut ja lahendada vastuolusid. 

Strateegiline kommunikatsioon tugineb üldistele suhtlemis- ja keeleteooriatele.
Korgitser

**Korgitser** on tööriist korgiga suletud pudelite avamiseks.

Korgitser koosneb tavaliselt terava otsaga metallist heeliksist ja käepidemest, mille abil keeratakse heeliks korgi sisse ning kork tõmmatakse pudeli kaelast välja. Kaasaegsemad korgitserid kasutavad erinevaid hoobade süsteeme, et suurendada korgi välja tõmbamiseks rakendatavat jõudu. Korgitserid on vajalikud, sest kork ise on väike ja sile ning seda on raske haarata, eriti siis, kui see on täielikult pudelikaelas.

## Korgitseri ajalugu
Korgitseri disain põhineb keerdus otsaga metallvardal, mida kasutati vanasti lasu ebaõnnestumisel musketist kuuli väljavõtmiseks. Korgitser pärineb tõenäoliselt Inglismaalt. Algselt kasutati seda õlle- ja siidripudelite avamiseks. Hiljem ka pudelites õhukindlalt laagerdatud veinide avamiseks.

## Korgitseride tüübid
* T-kujuline korgitser
* Tiibadega korgitser 
* Sommeljee nuga
* Kahe metallharuga korgitser ("Ah-So")
* Paigaldatav korgitser
* Kangmehhanismiga korgitser
* Elektriline korgitser


Pilt:Korkenzieher 01 KMJ.jpg|Tavaline T-kujuline korgitser
Pilt:Corkscrew P1150886.jpg|Tiibadega korgitser
Pilt:Corkscrew - sommelier knife.jpg|Sommeljee nuga
Pilt:Laschen-Korkenzieher.jpg|Kahe metallharuga korgitser
Pilt:Tischkorkenzieher.jpg|Laua külge paigaldatud korgitser
Pilt:Korkenzieher BMK.jpg|Kangmehhanismiga korgitser


Lisaks võib korgitser olla ühe tööriistana integreeritud Šveitsi armee taskunoasse

## Viited
Nikita Zadorov

**Nikita Sergejevitš Zadorov** (vene keeles Никита Сергеевич Задоров; sündinud 16. aprillil 1995 Moskvas) on Venemaa jäähokimängija, kes mängib kaitsjana NHL-i klubis Vancouver Canucks.

Hooajal 2012–13 asus ta mängima Ontario Hockey League'i klubis London Knights.

2013. aastal valis Buffalo Sabres ta NHL-i ''draft''is 16. valikuna. 2013. aasta septembris sõlmis ta Sabresiga kolmeaastase lepingu. NHL-is debüteeris Zadorov 19. oktoobril 2013 mängus Colorado Avalanche'i vastu. Esimese värava lõi ta liiga sama aasta 23. oktoobril mängus Boston Bruinsi vastu. 2013. aasta novembris naasis ta London Knightsi, kus mängis kuni hooaja lõpuni. Hooajal 2014–15 sai Zadorov NHL-is Sabresi meeskonnas kirja kolm väravat ja 12 väravasöötu.

2015. aasta juunis siirdus ta Colorado Avalanche'i, kus mängis kokku viis hooaega.

2020. aasta oktoobris sõlmis ta üheaastase lepingu Chicago Blackhawksiga. 2021. aasta juulis kaubeldi ta Calgary Flamesile. 12. aprillil 2023 tegi ta 3:1 võidumängus San Jose Sharksi üle kübaratriki.

2023. aasta novembris kaubeldi Zadorov Flamesist Vancouver Canucksi. 13. märtsil 2024 tegi ta mängus Colorado Avalanche'i vastu Gordie Howe'i kübaratriki, kui lõi värava, andis väravasöödu (Ilja Mihhejevi väravale) ja osales kakluses (Avalanche'i mängija Josh Mansoniga).

2019. aasta maailmameistrivõistlustel võitis Zadorov Venemaa jäähokikoondise koosseisus pronksmedali.

## Viited

## Välislingid
* Nikita Zadorov NHL.com lehel
* Nikita Zadorov hockeydb.com lehel
David Musil

**David Musil** (sündinud 9. aprillil 1993 Calgarys) on Kanadas sündinud Tšehhi jäähokimängija, kes mängib kaitsjana Tšehhi kõrgliiga klubis HC Pardubice.

Aastatel 2009–2013 mängis ta Western Hockey League'i klubides Vancouver Giants ja Edmonton Oil Kings.

2011. aastal valis Edmonton Oilers ta NHL-i ''draft''is 31. valikuna. Hooajal 2013–14 debüteeris ta American Hockey League'is (AHL) Olilersi noorteklubis Oklahoma City Barons. Oilersi meeskonnas debüteeris ta NHL-is 4. aprillil 2016 mängus Calgary Flamesi vastu. Kokku pääses ta hooajal 2014–15 NHL-is väljakule neljas mängus. Järgmisel kahel hooajal mängis ta AHL-is Condorsi ja Tucson Roadrunnersi meeskonnas.

2017. aasta juulis liitus ta Tšehhi kõrgliigaklubiga Třineci HC Oceláři. Aastatel 2019, 2021 ja 2022 tuli ta klubiga Tšehhi meistriks. 2022. aasta mais siirdus ta Pardubicesse.

Tema isa Frank Musil on endine jäähokimängija, kes mängis mitmeid aastaid NHL-is. Tema vanaisa Jaroslav Holík võitis ta 1972. aasta taliolümpiamängudel Tšehhoslovakkia jäähokikoondises mängides pronksmedali. Musili onu Bobby Holík on samuti NHL-is mänginud.

Tšehhi jäähokikoondise koosseisus on Musil osalenud 2019. ja 2021. aasta maailmameistrivõistlustel.

## Välislingid
* David Musil hockeydb.com lehel
Kalev Tõll

**Kalev Tõll** (18. detsember 1942 Mägi-Kurdla küla, Laimjala vald, Saaremaa – 17. jaanuar 2024) oli eesti veemootorisportlane. 

Ta küüditati 1949. aastal koos perekonnaga Novosibirski oblastisse, tagasi Eestisse tuli pere 1958. aastal. 

1962. aastal lõpetas ta Orissaare Keskkooli 13. lennu.

## Sportlasena
Ta võistles aastatel 1968–1980 peamiselt Narva eest ning 500 cm3 sportpaatide võistlusklassis (SC). Tuli aastatel 1976–1977 kokku kolm korda Eesti NSV meistriks ning sai veel aastatel 1971–1975 kokku neli hõbe- ja kolm pronksmedalit. 

Ta sai NSV Liidu veemotospordi meistrivõistlustel kokku kolm medalit: 1977. aastal kuld- ja hõbe- ning 1976. aastal pronksmedali. Püstitas 1975. aastal 500 cm3 sportpaatide võistlusklassis (SC) NSV Liidu rekordi. 

## Tunnustus
*NSV Liidu meistersportlane

## Viited

## Kirjandus
*"Kalev Tõll". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 24
*Vahur Joala. "Narva veemoto tähistas juubelit". Eesti Veemoto Liit, 15. september 2013. *Vaadatud 20. mai 2021*

## Välislingid
*Eesti kommunismiohvrid 1940–1991
*Kalev Tõllu sporditulemused
Filip Hronek

**Filip Hronek** (sündinud 2. novembril 1997 Hradec Královés) on Tšehhi jäähokimängija, kes mängib kaitsjana NHL-i klubis Vancouver Canucks.

Tšehhi kõrgliigas debüteeris Hronek hooajal 2014–15 Mountfield HK meeskonnas.

2016. aastal valis Detroit Red Wings ta NHL-i ''draft''is 53. valikuna.

Hooajal 2016–17 suundus ta mängima Põhja-Ameerikasse, liitudes Ontario Hockey League'i klubiga Saginaw Spirit. Hooaja 2016–17 lõpus asus ta mängima American Hockey League'is (AHL) Red Wingsi noorteklubis Grand Rapids Griffins. 2017. aastal võitis ta Griffinsiga Calder Cup'i. Hooajal 2017–18 valiti Hronek AHL-i hooaja uustulnukate sümboolsesse koosseisu.

NHL-is debüteeris ta 4. oktoobril 2018. Esimese värava lõi ta liigas sama aasta 13. oktoobril mängus Boston Bruinsi vastu. Debüüthooajal lõi ta NHL-is viis väravat ja andis 18 väravasöötu. Hooaja 2020–21 esimeses pooles mängis Hronek laenulepingu taas Mountfieldis. NHL-i hooaja alguses naasis ta Red Wingsi.

2023. aasta märtsis kaubeldi Red Wingist Vancouver Canucksi.

Tšehhi jäähokikoondise koosseisus on Hronek osalenud neljadel maailmameistrivõistlustel. 2019. aasta maailmameistrivõistlustel oli Hronek resultatiivseim kaitsemängija (3+11) ning ta valiti turniiri parimaks kaitsjaks ja turniiri sümboolsesse koosseisu. 2022. aasta maailmameistrivõistlustel võitis ta Tšehhi koondisega pronksmedali.

## Viited

## Välislingid
* Filip Hronek NHL.com lehel 
* Filip Hronek hockeydb.com lehel
Vanik (peaehe)

**Vanik** on setu neidude peaehe.

Vanik oli umbes 10&nbsp;cm laiune papist või kasetohust valmistatud poolvõru, mis oli kaetud siid- või villase riide ning kardpaeltega. Vaniku ülemine serv oli ääristatud kitsa punase volditud paelaga (*hari*).  Otstes olevate paelte abil seoti 
vanik pähe nii, et selle alumine serv jäi harilikult poole lauba kõrgusele. Enamasti kattis vaniku allosa rullikeeratud ja kuklas sõlmitud rippuvate otstega brokaat- või siidrätt, selle puudumisel seoti peol vanikule lihtsalt kuklaosas rippuvaid siidpaelu. 

19. sajandi I poolel kanti vanikut neidude poolt veel argipäeviti, sajandi II poolel vaid pidulikul sündmusel - peamiselt pruuttüdrukud pulmas.

## Vaata ka
*peapael
*peavöö
*pärg

## Viited

## Välislingid
* Vanik. Eesti Rahva Muuseum
* Seto rahvarõivaste kandmine
Brēmeles

**Brēmeles** on endine küla (*skrajciems* ehk hajaküla) Lätis Valmiera piirkonnas Kocēni vallas. 

Küla asus valla idaosas Koiva jõe kaldal.

Küla aladel kasvavad tammed ümbermõõtudega 4,65 meetrit, 4,73 meetrit ja 4,85 meetrit, Cēļi saar ümbermõõduga 5,17 meetrit ning Cēļi tamm ümbermõõduga 4,1 meetrit on looduskaitse all.

Aastal 2007 oli külas ligikaudu 14 elanikku. Aastail 2009–2021 kuulus küla Kocēni piirkonda.

## Viited
Tarnīsas

**Tarnīsas** on endine küla (*skrajciems* ehk hajaküla) Lätis Valmiera piirkonnas Kocēni vallas. 

Küla asus valla lõunaosas.

Endise küla maadel kasvav Šustese pärn ümbermõõduga 3,78 meetrit on looduskaitse all.

Aastal 2001 oli külas 47 elanikku. Aastail 2009–2021 kuulus küla Kocēni piirkonda.

## Viited
Tilgaļi

**Tilgaļi** on küla (*mazciems*) Lätis Valmiera piirkonnas Kocēni vallas. 

Küla asub valla keskosas Ümera jõe kaldal.

Aastal 2007 oli külas ligikaudu 20 elanikku. Aastail 2009–2021 kuulus küla Kocēni piirkonda.

## Viited
Libor Šulák

**Libor Šulák** (sündinud 4. märtsil 1994 Pelhřimovis) on Tšehhi jäähokimängija, kes mängib kaitsjana KHL-i klubis Omski Avangard.

Hooajal 2013–14	debüteeris ta Tšehhi kõrgliigaklubis Chomutovi Piráti.

Aastatel 2015–2017 mängis ta Austria kõrgliigaklubis Znojmo Orli.

2017. aasta aprillis sõlmis ta lepingu Soome kõrgliigaklubiga Lahti Pelicans. 2017. aasta mais sõlmis ta kaheaastase lepingu NHL-i klubiga Detroit Red Wings, kuid jäi hooajaks 2017–18 laenule Pelicansi. NHL-is debüteeris Šulák hooaja 2018–19 esimeses mängus. Pärast seda pääses ta NHL-is väljakule veel viies mängus, kuid ei kogunud neis ühtegi resultatiivsuspunkti ning mängis hooaja lõpuni American Hockey League'is Red Wingsi noorteklubis Grand Rapids Griffins.

2019. aasta juunis sõlmis ta lepingu KHL-i klubiga Tšerepovetsi Severstal. 2019. aasta novembris liitus ta Soome kõrgliigaklubiga Kookoo. 2020. aasta juulis siirdus ta klubisse Oulun Kärpät. 2021. aasta augustis naasis ta KHL-i, liitudes Vladivostoki Admiraliga.

2022. aasta veebruaris sõlmis ta lepingu Rootsi kõrgliigaklubiga Örebro HK, kus mängis hooaja lõpuni.

Hooajal 2022/23 mängis Šulák taas Vladivostoki Admiralis. Samal hooajal lõi ta KHL-is kaitsemängijatest enim väravaid (13). 2023. aasta mais sõlmis ta lepingu Omski Avangardiga.

Tšehhi jäähokikoondise koosseisus on Šulák osalenud 2022. aasta taliolümpiamängudel kolmedel maailmameistrivõistlustel (2017, 2018 ja 2021).

## Viited

## Välislingid
* Libor Šulák NHL.com lehel
* Libor Šulák hockeydb.com lehel
Viktor Ljaško

**Viktor Ljaško** (ukraina keeles *Віктор Кирилович Ляшко*; sündinud 24. aprillil 1980 Osovas) on Ukraina arst ja poliitik. Ta oli aastatel 2020–2021 Ukraina peasanitaararst. Ta on 20. maist 2021 Ukraina tervishoiuminister.

Ta sündis aastal Osovas Dubrovõtsja rajoonis Rivne oblastis. Ta lõpetas aastal 2003 Oleksandr Bogomoletsi nimelise Rahvusliku Meditsiiniülikooli. Aastal 2015 lõpetas ta Ukraina Presidendi alluvuses oleva Riikliku Avaliku Halduse Akadeemia tervisekaitse valdkonna riikliku juhtimise alal.

Ta töötas aastatel 2003–2010 Kiievi piirkonna sanitaar-epidemioloogiateenistuses. Seejärel siirdus ta tervishoiuministeeriumi, alustades peaspetsialistist, saades lõpuks Ukraina SES-i osakonna direktoriks. Aastast 2013 kuni 2014. aasta alguseni oli ta Kiievi piirkondliku sanitaar-epidemioloogiateenistuse juhataja.

Aastatel 2019–2020 oli ta Ukraina tervishoiuministri Zorjana Skaletska asetäitja. 11. märtsil 2020 määrati ta Ukraina peasanitaararstiks.

20. maist 2021 on ta Ukraina tervishoiuminister.

## Isiklikku
Ta on abielus Irina Ljaškoga, neil on tütar.
Oost-Indisch Huis

**Oost-Indisch Huis** (eesti keeles *Ida-India Maja*) on Hollandi Ida-India Kompanii kunagine peakontor Amsterdamis. 

## Vaata ka
*West-Indisch Huis

## Välislingid
*
Jüri Butšakov

**Jüri Butšakov** (sündinud 13. veebruaril 1986) on eesti ajakirjanik ja televisiooni saatejuht. 

Töötab praegu “Kanal 2”s, juhtides saateid “15 küsimust” ja olles üks kolmest saatejuhtidest populaarses “Õhtu!” saates. 

## Saatejuhitöö
* 2018 – "Hommik!" (kaassaatejuhid Piret Laos ja Robert Rool)
* 2019-... – "Õhtu!" (kaassaatejuhid Piret Laos ja Robert Rool)
* 2022 – "15 küsimust"
* 2023 – "Tähtede täht"

## Tunnustus
* 2019 – Aasta meelelahutaja (Kroonika Meelelahutusauhinnad)
* 2020 – Aasta saatejuht (Kroonika Meelelahutusauhinnad)
* 2023 – Aasta saatejuht (Kroonika Meelelahutusauhinnad)

## Viited
Toomas Perli

**Toomas Perli** (sündinud 13. novembril 1974 Võrus) on eesti teleprodutsent.

Ta on teleproduktsioonifirma Osakond OÜ kaasomanik. Muuhulgas oli Kanal2 2006-2012 kestnud vaadatuima telesaate "Võsareporter" produtsent. Varasemate tööde hulgas on "Parim pakkumine", "Väljalend"  ja palju muud. Samuti on ta Kanal2 meelelahutussaate "Õhtu!" produtsent.
Maksõm Stepanov

**Maksõm Stepanov** (ukraina keeles *Максим Володимирович Степанов*; sündinud 18. augustil 1975 Skovorodinos Amuuri oblastis) on Ukraina poliitik. Ta oli 30. märtsist 2020 kuni 18. maini 2021 Ukraina tervishoiuminister.

Ta sündis aastal 1975 Skovorodinos Skovorodino rajoonis Amuuri oblastis. Ta lõpetas aastal 1998 Donetski Rahvusliku Meditsiiniülikooli. Aastal 1998 lõpetas ta Kiievi Rahvusliku Majandusülikooli rahvusvahelise majanduse erialal.

Aastatel 1999–2000 töötas ta Naftogazis, 2001–2003 ettevõttes "Viche" ja 2003–2004 maksuametis. 2008–2010 töötas ta Odessa oblasti administratsioonis.

Aastatel 2011–2016 juhtis ta riigifirmat Trükikoda Ukraina.

Ta oli 12. jaanuarist 2017 kuni 10. aprillini 2019 Odessa oblasti administratsiooni juht.

30. märtsist 2020 kuni 18. maini 2021 oli ta Ukraina tervishoiuminister.

2023. aastal tuvastati, et ta osales aastatel 2013–2016 skeemis, mille kaudu omistasid kurjategijad umbes 12 miljonit eurot.

## Viited
Kadaka puiestee Suurkivi

**Kadaka puiestee Suurkivi** on rändrahn Tallinnas Mustamäe linnaosas Kadaka puiestee lähedal. 

Kivi geograafilised koordinaadid on .

Kivi kõrgus on 3,1 m, pikkus 5,7 m ja laius 2,5 meetrit. Ümbermõõt on 15,1 meetrit.

Rändrahn võeti kaitse alla 22. mail 1992.

## Viited

## Välislingid

*
Mart Taniel (sportlane)

**Mart Taniel** (17. september 1932 Sõmerpalu vald, Urvaste kihelkond, Võrumaa – 18. august 2008 Tartu) oli Eesti veemotosportlane ja -treener.

Lõpetas 1947. aastal Tartu 1. Keskkooli. 

Hakkas 1947. aastal Tartu Kalevis harrastama kiiruisutamist, alates 1950. aastast ka jahtklubis purjetamist. 

Veemotospordiga tegeles aastatel 1955–1988 Karl Kivastiku ja Georg Vanamöldri juhendamisel. Ta on harrastanud ja olnud harvaesinevalt edukas kõikides tollases Eesti NSV harrastatud paadiklassidel (nii sport- kui ka vabapaatides, mõlemas liigis nii pära- kui ka sisemootoriga). 

Tuli aastatel 1959–1981 9 korda Eesti NSV meistriks. Ta sai NSV Liidu veemotospordi meistrivõistlustel kokku kolm medalit: 1958. aastal hõbe- ning aastatel 1976 ja 1978 pronksmedali. Püstitas aastatel 1960–1961 500 cm3 päramootoriga vabapaatide võistlusklassis (O-500 või OC) kokku neli NSV Liidu rekordit. 

Harrastas ka autosporti, ehitas koos Ants Seileriga Eesti esimese sportauto. 

Juhendas aastatel 1968–1988 Tartu Pioneeride Maja tehnikaringis veemotosportlasi.

## Tunnustus
*1960 NSV Liidu meistersportlane

## Viited

## Kirjandus
*"Mart Taniel". // Veemoto Eestis 1954 – 2003. Koostanud Vahur Joala. Varrak. Tallinn 2003. Lk 15 ja 308–309

## Välislingid
*
*Mart Tanieli sporditulemused
*Haud Tartu Maarja kalmistul
Ingrid Mänd

**Ingrid Mänd** (kuni 2023 **Ingrid Roose**; sündinud 14. oktoobril 1990 Kuressaares) on eesti dirigent.

Ta on lõpetanud Tallinna Muusikakeskkooli koorijuhtimise erialal (Ingrid Kõrvitsa klassis) ja Eesti Muusika- ja Teatriakadeemias bakalaureuseõppe koorijuhtimise erialal Hirvo Surva juhendamisel. 2016. aasta sügissemestril täiendas ta end Stockholmi Kuninglikus Muusikakõrgkoolis. 2017. aastal kaitses ta Eesti Teatri- ja Muusikaakadeemias orkestridirigeerimise erialal magistritöö (juhendaja Jüri Alperten) ja sai magistrikraadi. 

Ta on pälvinud esikoha Euroopa Kooriühingu korraldatud 9. rahvusvahelisel noorte dirigentide konkursil Pariisis (2019) ja eripreemia dirigeerimiskonkursil "Choeur de l’orchestre de Paris" (2019).

2013. aasta kevadel asutas ta neidudekoori Kammerhääled. 2018. aasta sügisest kuni 2022. aasta suveni oli ta segakoori HUIK! peadirigent. 

Ta on juhatanud lastekoore 2017. aasta laulupeol "Mina jään" ja naiskoore 2019. aasta laulupeol "Minu arm". 2019. aasta detsembris dirigeeris ta Eesti Rahvusmeeskoori jõulukontserte "Talvevärvid" Tartus, Valgas ja Tallinnas.

2017. aasta jaanuarist kuni 2021. aasta detsembrini töötas ta Georg Otsa nimelise Tallinna Muusikakooli sümfooniaorkestri dirigendi ning dirigeerimise ja partituuri õppejõuna. 

Ta on juhatanud Eesti Riiklikku Sümfooniaorkestrit, Eesti Muusika- ja Teatriakadeemia sümfooniaorkestrit, Stockholmi Kuningliku Muusikakõrgkooli sümfooniaorkestrit, Uppsala Kammerorkestrit (Nya Kammarorkestern i Uppsala), Tallinna Kammerorkestrit ja Järvi Akadeemia sümfooniaorkestrit. 

20. mail 2021 valiti ta kolmeks ja pooleks aastaks Orchestre de Paris' koori abidirigendiks. Tema ametiaeg algas 1. jaanuaril 2022. 15. juunil 2024 dirigeeris ta seda koori Eesti Rahva Muuseumis toimunud kontserdil "Unustatud rahvad", kus kanti ette Veljo Tormise koorimuusikat. Sama kontserdikavaga tutvustati eesti muusikat ja keelt 2023. aasta märtsis (emakeelepäeval) Pariisi Filharmoonia kontserdimajas.

Ingrid Mänd on alates 2023. aasta juunist Eesti Koorijuhtide Liidu juhatuse esimees.

## Isiklikku

Ta on alates 21. juulist 2023 abielus dirigent Kaspar Männiga.

## Viited
Jaan Kelder (arst)

**Jaan Kelder** (29. august 1869 Kooraste vald, Võrumaa – 3. juuli 1937 Petseri) oli eesti arst ja omavalitsustegelane.

## Elukäik
Jaan Kelder sündis Märdi talus Kooraste vallas Kanepi kihelkonnas Võrumaal. Pärast valla- ja Kanepi kihelkonnakooli lõpetamist õppis mitmes keskkoolis, lõpetas Hugo Treffneri Gümnaasiumi. 
Lõpetas 1897. aastal Tartu ülikooli arstiteaduskonna, töötas seejärel lühikest aega arstina Kanepis, 1900. aastal siirdus Venemaale. Töötas algul eraarstina Donimaal saksa koloonias, 1902. aastal sai semstvoarstiks Samara kubermangus, 1912. aastast oli semstvoarst Pihkva kubermangus. Maailmasõja ajal oli vabatahtlikuna arst Punase Risti haiglas Poolas. Aastatel 1917–1920 töötas arstina Rjazani kubermangus.

1920. aastal opteerus Eestisse. Määrati algul 7. jalaväepolgu arstiks, seejärel 2. Jalaväepolku. 1921. aasta veebruaris määrati ta maakonnaarsti kohuste täitjaks Petseris. Oli sel ajal ainus arst Petseri linnas, tal tuli korraga olla nii maa-, linna-, koolide ja kohtuarstiks. Alles mitu aastat hiljem määrati Petserisse ka teine arst.

Jaan Kelder oli Petseri linnavolikogu liige ja linnapea abi. Oli Eesti Punase Risti Petseri komitee esimees ja Arstide Koja nõukogu liige, mitme Petseri kohaliku seltskondliku organisatsiooni liige.

## Isiklikku
Jaan Kelder oli pianist Eugen Kelderi isa.
Tartu Ülikooli humanitaarteaduste ja kunstide valdkond

**Tartu Ülikooli humanitaarteaduste ja kunstide valdkond** (ingliskeelne ametlik nimetus *Faculty of Arts and Humanities*) on üks neljast Tartu Ülikoolis akadeemilisi struktuuriüksusi koondavast valdkonnast.

Valdkond loodi 1. jaanuaril 2016 Tartu Ülikooli struktuuri reformi käigus.

## Juhtimine

Humanitaarteaduste ja kunstide valdkonna esimene dekaan oli prof Margit Sutrop, õppeprodekaan oli dotsent Liina Lindström ja teadusprodekaan oli prof Riho Altnurme.

Alates 1. jaanuarist 2020 on dekaani ametis praktilise keskaja professor Anti Selart. Dekaan Selart määras   õppeprodekaaniks professor Anneli Saro ja teadusprodekaaniks taas professor Riho Altnurme.

## Struktuur
* Usuteaduskond
* Ajaloo ja arheoloogia instituut
* Eesti ja üldkeeleteaduse instituut
* Filosoofia ja semiootika instituut
* Kultuuriteaduste instituut
* Maailma keelte ja kultuuride kolledž
* Viljandi kultuuriakadeemia

## Viited

## Välislingid
* Koduleht
Moritz Seider

**Moritz Seider** (sündinud 6. aprillil 2001 Zellis) on Saksamaa jäähokimängija, kes mängib kaitsjana NHL-i klubis Detroit Red Wings.

Ta alustas klubikarjääri Saksamaa klubis Mannheimi Adler, mille meeskonnas debüteeris ta Saksamaa kõrgliigas hooajal 2017–18. Hooajal 2018–19 sai ta Saksamaa kõrgliigas kirja kaks väravat ja neli väravasöötu. Samal hooajal jõudis ta klubiga Saksamaa meistrivõistlustel finaali, kus võideti Müncheni EHC Red Bulli. Samal hooajal valiti Seider Saksamaa kõrgliiga hooaja uustulnukaks.

2019. aastal valis Detroit Red Wings ta NHL-i ''draft''is kuuenda valikuna. 2019. aasta juulis sõlmis ta klubiga kolmeaastase lepingu. Hooajal 2019–20 mängis ta American Hockey League'is Red Wingsi noorteklubis Grand Rapids Griffins, saades kirja kaks väravat ja 20 väravasöötu.

2020. aasta oktoobris asus ta laenulepingu alusel mängima Rootsi kõrgliiga klubis Rögle. Hooajal 2020–21 lõi ta Rootsi kõrgliigas seitse väravat ja andis 21 väravasöötu ning oli selle resultatiivseim noormängija liigas. Röglega jõudis ta samal hooajal Rootsi meistrivõistlustel finaalil, kus kaotati Växjö Lakersile. Seider valiti hooaja lõpus liiga hooaja parimaks kaitsemängijaks.

NHL-is debüteeris Seider 14. oktoobril 2021 mängus valitseva Stanley karika võitja Tampa Bay Lightningi vastu ja andis selles mängus kaks väravasöötu. Esimese värava lõi ta NHL-is sama aasta 6. novembril mängus Buffalo Sabresi vastu, tuues lisaajal Red Wingsile 4:3 võidu.

Seider osales Saksamaa jäähokikoondise koosseisus 2019. aasta maailmameistrivõistlustel, kus lõi kaks väravat. 2020. aasta juunioride maailmameistrivõistlustel jäi ta Saksamaa võistkonnaga oma alagrupis viimaseks. 2021. aasta maailmameistrivõistlustel valiti Seider turniiri parimaks kaitsemängijaks ja turniiri sümboolsesse koosseisu.

## Viited

## Välislingid
* Moritz Seider NHL.com lehel
* Moritz Seider hockeydb.com lehel
Marco Rosa

**Marco Rosa** (sündinud 15. jaanuaril 1982 Scarborough's Ontario provintsis) on Kanadas sündinud Itaalia jäähokimängija, kes mängib keskründajana Alpide Jäähokiliiga klubis Asiago Hockey 1935.

Aastatel 200–2004 mängis ta USA-s Merrimack College'i jäähokimeeskonnas.

2001. aastal valis Dallas Stars ta NHL-i ''draft''is 255. valikuna, kuid NHL-is ei ole ta kunagi mänginud. Aastatel 2005–2012 mängis ta põhiliselt American Hockey League'i klubides.

Hooajal 2012–13 mängis ta Soome kõrgliiga klubis Espoo Blues. Aastatel 2013–2016 mängis ta Saksamaa kõrgliiga klubis Wolfsburgi Grizzlys. Hooajal 2016–17 mängis ta Saksamaa kõrgliigas Krefeld Pinguine'i meeskonnas.

Alates hooajast 2017–18 on ta mänginud Asiagos. 2018. aastal tuli ta klubiga Alpide Jäähokiliiga võitjaks.

Itaalia jäähokikoondise koosseisus on Rosa osalenud 2019. ja 2021. aasta maailmameistrivõistlustel.

## Välislingid
* Marco Rosa hockeydb.com lehel
Tom Kühnhackl

**Tom Kühnhackl** (sündinud 21. jaanuaril 1992 Landshutis) on Saksamaa jäähokimängija, kes mängib Rootsi kõrgliiga klubis Skellefteå ründajana vasakäärel.

Ta alustas klubikarjääri kodulinna klubis Landshut Cannibals, mille meeskonnas debüteeris ta hooajal 2008–09 Saksamaa esiliigas. Saksamaa kõrgliigas tegi ta debüüdi järgmisel hooajal Augsburger Panther.

2010. aastal valis Pittsburgh Penguins ta NHL-i ''draft''is 110. valikuna.

2010. aastal suundus Kühnhackl Põhja-Ameerikasse, mängides kaks hooaega Ontario Hockey League'is. 2011. aasta märtsis sõlmis ta Penguinsiga kolmeaastase lepingu. Aastatel 2012–2015 mängis ta põhiliselt American Hockey League'is (AHL) Penguinsi noorteklubis Wilkes-Barre/Scranton Penguins.

NHL-is debüteeris ta Penguinsi meeskonnas hooajal 2015–16. Esimese värava lõi ta liigas 20. veebruaril 2016 mängus Tampa Bay Lightningi vastu. 2016. aasta märtsis pikendas ta Penguinsiga lepingut kahe aasta võrra. Samal hooajal võitis ta klubiga Stanley karika. Kühnhackl sai sellega pärast Uwe Kruppi ja Dennis Seidenbergi kolmandaks Saksamaal sündinud jäähokimängijaks, kes on Stanley karika võitnud. Stanley karika võitis ta Penguinsiga ka 2017. aastal.

2018. aasta juulis liitus ta New York Islandersiga. 2021. aasta jaanuaris sõlmis ta üheaastase lepingu AHL-i klubiga Bridgeport Sound Tigers.

2021. aasta augustis naasis Kühnhackl pärast 11 hooaega Põhja-Ameerikas Euroopasse, sõlmides kaheaastase lepingu Rootsi kõrgliiga klubiga Skellefteå AIK.

Tema isa Erich Kühnhackl on endine jäähokimängija.

Saksamaa jäähokikoondise koosseisus osales Kühnhackl 2021. aasta maailmameistrivõistlustel.

## Viited

## Välislingid
* Tom Kühnhackl NHL.com lehel
* Tom Kühnhackl hockeydb.com lehel
Mart Mägi

**Mart Mägi** (sündinud 6. novembril 1971) on Eesti pikaajaline ärijuht, kes on juhtinud nii avaliku sektori (Omniva, Eesti Statistikaamet) kui erasektori juhtivaid ettevõtteid (sh. Hansa Liising, Amserv Grupp, PriceWaterhouseCoopers Advisors).

## Haridus

*1989–1993 Tartu Ülikool, rahandus ja krediit (*Cum Laude*)
*2001–2004 Tartu Ülikool, MBA ärijuhtimine (*Cum Laude*)

## Töökäik
*2021–2025 AS-i Eesti Post juhatuse esimees 
*2017–2021 Statistikaameti peadirektor 
*2016-2016 UADBB Aon Baltic Eesti filiaal tegevjuht 
*2014–2015 Pharma Holding OÜ (Südameapteek) juhatuse esimees 
*2008–2014 Amserv Grupi AS tegevjuht 
*2005–2008 Hansa Liising Eesti AS, juhatuse esimees; Hansapank Eesti AS, juhtkonna liige 
*2002–2005 PricewaterhouseCoopers Advisors AS, juhatuse esimees 
*1999–2002 Sampo Enterprise Ltd., Baltikumi ja Poola Business Controller 
*1998–1999 AS Eesti Kindlustus, juhatuse esimees 
*1994–1998 Amserv Grupi AS, finantsdirektor, juhatuse liige.

## Muud ametid

*AbuDhabi (UAE) Statistikaameti (SCAD) statistikanõukogu (ISAC) liige
*Tartu Ülikooli sihtasutuse nõukogu esimees
*Tallinna Vesi AS nõukogu liige

*EMBA külalislektor EBS-is
*Litsentsitud DISC koolitaja
*Lugenud majandus- ja juhtimisloenguid Audentese ülikoolis ja Tartu Ülikoolis.

## Tunnustus
2021 Tartu Ülikooli Tänutäht
## Viited
Stefano Giliati

**Stefano Giliati** (sündinud 7. oktoobril 1987 Montréalis) on Kanadas sündinud Itaalia jäähokimängija, kes mängib Austria kõrgliiga klubis HC Bolzano ründajana vasakäärel.

Klubikarjääri jooksul on ta muuhulgas mänginud American Hockey League'i klubides Toronto Marlies ja Norfolk Admirals, Soome kõrgliiga klubides SaiPa ja Espoo Blues, KHL-i klubis Zagrebi Medveščak, Šveitsi kõrgliiga klubides HC Davos ja SCL Tigers, Saksamaa kõrgliiga klubis Schwenninger Wild Wings. Bolzanos mängib ta alates hooajast 2019–20.

Itaalia jäähokikoondise koosseisus osaleb Giliati 2021. aasta maailmameistrivõistlustel.

## Välislingid
* Stefano Giliati hockeydb.com lehel
Browning M1917

**Browning M1917** on Ameerika Ühendriikide raskekuulipilduja, mis oli Ameerika Ühendriikide relvajõudude teenistuses esimeses ja teises maailmasõjas ning Korea sõjas. See on olnud ka teiste riikide sõjavägede teenistuses. 

Relva juhtimiseks oli vaja eraldi meeskonda, relv oli lintsööturiga ja vesijahutusega ning oli teenistuses paralleelselt kergema kuulipildujaga Browning M1919. Raskekuulipildujat M1917 kasutati pataljoni tasemel ning see pandi tihti mõne sõiduki (nt džiibi) peale. Relvast oli kaks põhilist varianti: M1917 (mida kasutati esimeses maailmasõjas) ja M1917A1 (mida kasutati pärast esimest maailmasõda). Browning M1917 oli kasutusel nii õhusõidukitel kui ka jalaväeüksustes, selle laskekiirus on 450 lasku minutis. Variandi M1917A1 laskekiirus on 450–600 lasku minutis.

## Kasutajad
* : oli riigi relvajõudude standardkuulipilduja, kuni see paar aastat pärast teist maailmasõda asendati. Jäi 1960. aastateni reservüksuste ja rahvuskaardi kasutusse.
* : Colt M1928 ja FN M30 padruniga 7.65×53 mm Mauser.
* 
* : toodeti kohalikult.
* : ostis aastatel 1920–1938 256 relva MG38 ja 1933–1934 207 relva MG40, kõik padruniga 7.65×53 mm Mauser.
* : Brasiilia ekspeditsioonijõu (Força Expedicionária Brasileira) kasutuses teise maailmasõja ajal Itaalias.
* 
*  Etioopia
*  Filipiinid
* : M1924 padruniga 7×57 mm Mauser.
*  Hiina Vabariik (1912–1949): Hiina koopiat relvast M1917 padruniga 7.92×57 mm Mauser kasutati teise Hiina-Jaapani sõja ajal.
* 
*  Jaapan
* 
* : Rootsilt saadud relvad m/39.{citation needed|date=november 2018}}
*  Kreeka Kuningriik: FN30 padruniga 6.5×54 mm Mannlicher-Schönauer.
* 
*  Lõuna-Korea
*  Lõuna-Vietnam
* 
*  Mehhiko: M1919 padruniga 7×57 mm Mauser.
* : Nicaragua Rahvuskaardi (Guardia Nacional de Nicaragua) jalaväekompaniides aastatel 1927–1945.
* 
* : ostis aastatel 1918–1934 144 relva MG38.
* 
* : kasutas õhuväevarianti padruniga 7.5×54 mm indeksiga Modèle 1938. M1917 oli ka BF-ONU kasutuses ja prantslaste teenistuses esimeses Indohiina sõjas.
* : indeksiga Kulspruta (Ksp) m/36.
* 
* : FN Model 30 padruniga 8x52mmR ja indeksiga Tüüp 66.
* 

## Vaata ka
* USA armee relvad tarnekataloogi indeksi järgi
* Vickersi kuulipilduja
* MG 08
* PM M1910

## Viited

## Välislingid
* Gothia Association for Weapon History on the Ksp m/36
* 
* YouTube animation showing mechanism of Browning Model 1917 machine gun
Úsov

**Úsov** (saksa keeles *Mährisch Aussee*) on linn Tšehhis Olomouci maakonnas Šumperki ringkonnas. Úsov asub Šumperkist umbes 18,5 km lõunas ja Olomoucist ligikaudu 28 km põhjaloodes.

Úsovit on esmamainitud 1260. aastal.

Linna tähtsaim vaatamisväärsus on 13. sajandi keskel rajatud ja 15. sajandi lõpus ümber ehitatud Úsovi loss.

## Viited
Sorin Cîmpeanu

**Sorin Mihai Cîmpeanu** (sündinud 18. aprillil 1968 Bukarestis) on Rumeenia poliitik ja põllumajandusteadlane. Ta oli aastatel 2014–2015 Rumeenia haridusminister. Lisaks oli ta aastal 2015 Rumeenia peaministri kohusetäitja. Teist korda oli ta  Rumeenia haridusminister 23. detsembrist 2020 kuni 29. septembrini 2022.

Ta lõpetas aastal 1991 Bukaresti Agronoomiateaduste ja Veterinaarmeditsiini Ülikooli maaparandus- ja keskkonnatehnika teaduskonna.

Pärast ülikooli lõpetamist töötas ta Bukaresti Agronoomiateaduste ja Veterinaarmeditsiini Ülikooli maaparandus- ja keskkonnatehnika teaduskonnas, aastal 2006 sai ta PhD kraadi, samast aastast sai tast professor maaparandus- ja keskkonnatehnika teaduskonnas. Aastatel 2004–2008 oli ta teaduskonna prodekaan, aastatel 2008–2012 dekaan. Seejärel oli ta märtsist 2012 kuni detsembrini 2014 Bukaresti Agronoomiateaduste ja Veterinaarmeditsiini Ülikooli rektor.

Ta oli 17. detsembrist 2014 kuni 17. novembrini 2015 Rumeenia haridusminister. Lisaks oli ta 5. novembrist 2015 kuni 17. novembrini 2015 Rumeenia peaministri kohusetäitja.

Teist korda oli Rumeenia haridusminister 23. detsembrist 2020 kuni 29. septembrini 2022.
Jahor Šaranhovič

**Jahor Aliaksandravič Šaranhovič** (valgevene keeles Ягор Аляксандравіч Шаранговіч; sündinud 6. juunil 1998 Minskis) on Valgevene jäähokimängija, kes mängib keskründajana NHL-i klubis Calgary Flames.

Valgevene kõrgliigas debüteeris ta hooajal 2016–17 Valgevene kuni 20-aastaste võistkonnas. Järgmisel hooajal debüteeris ta KHL-is Minski Dinamo meeskonnas. Hooajal 2017–18 lõi ta KHL-is neli väravat ja andis kaheksa väravasöötu.

2018. aastal valis Devils ta NHL-i ''draft''is 141. valikuna. 2018. aasta juulis sõlmis ta Devilsiga kolmeaastase lepingu. Aastatel 2018–2020 mängis ta kaks hooaega American Hockey League'is New Jersey Devilsi noorteklubis Binghamton Devils.

2020. aasta juulis naasis ta laenulepingu alusel Minski Dinamo. 34 liigamänguga lõi ta hooajal 2020–21 KHL-is 17 väravat ja andis kaheksa väravasöötu.

NHL-is debüteeris Šaranhovič 14. jaanuaril 2021 mängus Boston Bruinsi vastu. Esimese värava lõi ta oma teises mängus 16. jaanuaril, kui kohtuti taas Bruinsiga. Hooajal 2020–21 lõi ta NHL-is kokku 16 väravat, millega oli sel hooajal Devilsi paremuselt kolmas väravakütt. Esimese kübaratriki tegi ta NHL-is 2. aprillil 2022 mängus Florida Panthersi vastu. Hooaeg 2021/22 on NHL-is olnud tema seni resultatiivseim (24+22).

2023. aasta juunis kaubeldi Šaranhovič Tyler Toffoli ja tulevase *draft*i valiku vastu Devilisist Calgary Flamesi. Seejärel sõlmis Šaranhovič Flamesiga kaheaastase lepingu.

Valgevene jäähokikoondise koosseisus on Šaranhovič osalenud kolmedel maailmameistrivõistlustel, esmakordselt 2017. aastal.

## Viited

## Välislingid
* Jahor Šaranhovič NHL.com lehel
* Jahor Šaranhovič hockeydb.com lehel
Eesti NSV Tervishoiu Rahvakomissariaat

**Eesti NSV Tervishoiu Rahvakomissariaat** oli 1940. aastal, Eesti Nõukogude Sotsialistliku Vabariigi Konstitutsiooni § 48 moodustatud vabariiklik rahvakomissariaat, mis allus oma tegevuses vahenditult Eesti NSV Rahvakomissaride Nõukogule.

ENSV Tervishoiu Rahvakomissariaat allus oma tegevuses ENSV Konstitutsiooni (Põhiseaduse) §49 eeskirja kohaselt ENSV Rahvakomissaride Nõukogule ja ka NSVL Tervishoiu Rahvakomissariaadile.

Vastavalt Eesti NSV Tervishoiu Rahvakomissariaadi põhimääruse § 2-le olid komissariaadi ülesanded:
*kogu tervishoiu juhtimine ja korraldamine ENSV piirides; 
*maakondade ja linnade töötava rahvasaadikute Nõukogude täitevkomiteede tervishoiuosakondade tegevuse vahenditu korraldamine ja kontrollimine; 
* üldvabariikliku tähtsusega tervishoiuasutiste ja ettevõtete ning meditsiinilise personaali õppepeaasutiste, nagu arstiteaduseinstituudi, õdede ja velskritekoolide ja teaduslike-uurimisasutiste vahenditu valitsemine.

## Eesti NSV tervishoiu rahvakomissarid
*25.08.1940 –25.03.1946, Viktor Hion

## Organisatsioon
Eesti NSV Tervishoiu Rahvakomissariaadi struktuuri kuulusid:
* 1) Raviasutiste Valitsus, Artur Meerits; 
* 2) Laste ja Emade Profülaktiliste ja Raviasutiste Valitsus, Arnold Friedrich Reiman;
* 3) Nakkushaiguste Vastu Võitlemise Valitsus, Artur Paomees; 
* 4) Riigi Sanitaar Peainspektsioon; 
* 5) mobilisatsiooni osakond; 
* 6) apteekide osakond;
* 7) plaani- ja rahandusosakond; 
* 8) tervishoiulise statistika osakond; 
* 9) kaadrite osakond; 
* 10) kapitaal-ehitiste osakond; 
* 11) administratiiv-majanduse osakond.

1940. aasta 25. augustil Riigivolikogu poolt Eesti NSV konstitutsiooni vastu võtmisega moodustati Eesti NSV ja rahvakomissariaadid ja likvideeriti Sotsiaalministeerium ning moodustati Eesti NSV Tervishoiu Rahvakomissariaat, Eesti NSV Töörahvakomissariaat ja Eesti NSV Sotsiaalkindlustuse Rahvakomissariaat.

Eesti NSV Ülemnõukogu Presiidiumi seadlusega 25. märtsist 1946. aastal nimetati Eesti NSV rahvakomissariaadid ministeeriumideks, vastavalt sellele ka Eesti NSV Tervishoiu Rahvakomissariaat Eesti NSV Tervishoiu Ministeeriumiks. 

1990. aastast reorganiseeriti Eesti NSV Tervishoiu Ministeerium, Eesti Vabariigi Tervishoiuministeeriumiks ja 1993. aasta 1. veebruaril liideti koos Sotsiaalhoolduse Ministeeriumi ning Tööministeeriumiga Sotsiaalministeeriumiks.

## Vaata ka
*Eesti NSV Tervishoiu Ministeerium
## Viited

## Välislingid
*ENSV Tervishoiu Rahvakomissariaat (1940 - 1992), The National Archives of Estonia
Žulová

**Žulová** (kuni 1948. aastani **Frýdberk**, saksa keeles *Friedberg*) on linn Tšehhis Olomouci maakonnas Jeseníki ringkonnas. Žulová asub Poola piirist umbes 6,5 km kaugusel, Jeseníkist ligikaudu 12 km põhjaloodes.

Žulová asub merepinnast 357 meetri kõrgusel.

Žulovát on esmamainitud 1358. aastal. 10. oktoobril 2006 sai Žulová vahepeal kaotatud linnaõigused tagasi.

## Viited
Eesti veemotosport

Esimene teadaolev mootorpaatide võistlus Eestis peeti 17. mail 1925 Tartus, kui Emajõel võistles 13 paati (tänapäeva mõistes rahvapaati).

Alates 6. aprillist 1950 hakati esimestena Eesti NSV-s teadlikult veemotospordiga tegelema Tartus. Esimesed Eesti NSV esivõistlused peeti 1957. aastal, esimesed ametliku nimega Eesti NSV meistrivõistlused 1958. aastal. Alates 1992. aastast peetakse Eesti Vabariigi meistrivõistlusi, mis alates 1994. aastast peetakse üldjuhul lahtiste meistrivõistlustena. Kõige selle tõttu on olemas erinevaid Eesti meistrivõistluste järjekorraarvestusi ja -loetelusid.

Eestis on veemotot harrastatud üldjuhul suurtel siseveekogudel, mistõttu harrastuskohti pole kuigi palju. Tartus sõidetakse Emajõel, Tallinnas Harku järvel (pikka aega on kavandatud veemotokeskust Männiku järvedele), Pärnus Pärnu jõel ning Viljandis Viljandi järvel.

Varem on veemotot harrastatud ka Loksal, Narvas (kuna Narva veehoidla on praegu piiriveekogu, siis on seal veemotoharrastus peaaegu lakanud) ja Võrus Tamula järvel.

Muudes kohtades (Otepää, Põltsamaa, Põlva, Valga, Vastseliina, Virtsu) pole selge, kas veemotot on harrastatud kohapeal või on harrastajad lihtsalt olnud kohapealsed elanikud ja tegevus on tegelikult toimunud suuremates veemotokeskustes.

Eestis juhib ja koordineerib veemototegevust Eesti Veemoto Liit (EVL).

Eestis on veemotot harrastatud üle poole sajandi. Eesti võidusõitjad on tulnud maailma- ja Euroopa meistriteks, püstitatud on maailmarekordeid. Eestis on läbi viidud mitmeid maailma- ja Euroopa meistrivõistlusi. 

## Eestlastest veemoto maailmameistrid

* Paul Toomas Hage
*Erko Aabrams
* Stefan Arand
*Erik Aaslav-Kaasik
*Lembit Aaslav-Kaasik juunior
* Gregor Eevardi
*Jüri Jõul
*Rasmus Haugasmägi
*Ott Joala
*Sten Kalder
*Ander-Hubert Lauri
*Toomas Mets
*Marten Männi
*Aleksei Noskov
*Marek Peeba
*Art Raudva
*Mattias Reinaas
*Sander Sarlin
*Paul Zujenkov
*Rene Suuk

## Eesti veemotosportlaste maailmarekordid
### Kehtivad
*Henri Fatkin JT-250 76,27 km/h 1 km (2008)
*Toomas Mets S-250 44,44 km/h 10 miili (1975)
*Vjatšeslav Volkov S-350 70,14 km/h kestvussõit ehk *endurance* (1975)
### Ei kehti enam
*Lembit Aaslav-Kaasik O-250 99,96  km/h 10 miili (1972)
*Aldur Raudva S-500 68,48 km/h 5 miili (1973)
*Aldur Raudva S-500 70,41 km/h 5 miili (1974) 
*Toomas Hage S-350 69,54 km/h 10 miili (1974)
*Nikolai Põvvat O-250 103,98 km/h 10 miili (1976) 
*Aldur Raudva S-500 79,95 km/h 10 miili (1984)
*Hans Vissor R-1000 103,68 km/h 10 miili (1984)
*Nikolai Põvvat O-250 105,76 km/h 10 miili (1984)

## Pilte

Pilt:Lembit_Aaslav-Kaasik.JPG
Pilt:Lembit_Aaslav-Kaasik_paat.JPG 
Pilt:Ott_Joala.JPG


## Vaata ka
*Eesti veemotosportlaste medalid rahvusvahelistelt tiitlivõistlustelt

## Kirjandus
*Veemoto Eestis 1954 – 2003". Koostanud Vahur Joala. Varrak. Tallinn 2003. 352 lk + CD

## Välislingid

*Eesti Veemoto Liidu koduleht
*Eesti esivõistlusi veemotos
Keutschach am See

**Keutschach am See** (sloveeni: *Hodiše ob jezeru*) on vald Austrias Kärnteni liidumaa Klagenfurti maaringkonnas.

Vald asub Wörthersee järve ja Pyramidenkogeli mäe (põhjas) ning Sattnitzi mäestiku tippude (lõunas) vahelises liustikuorus. See asub Keutschacher See idakaldal, u. 15 km Klagenfurtist läänes. Teised naaberjärved on Hafnersee, Baßgeigensee ja Rauschelesee. Suured oruosad moodustavad 1970. aastast maastikukaitseala.

## Rahvastik

2001. aasta rahvaloenduse järgi olid 5,6% rahvastikust Kärnteni sloveenid.

## Ajalugu

*Chodesachi* Kärnteni hertsogkonnas on esmamainitud 1150. aasta dokumendis. Mõisad olid Keutschachi aadliperekonna esivanemate asukoht, dokumenteeritud 1299. aastast, kelle märkimisväärseim võsu oli Leonhard von Keutschach (u.1442–1519), Salzburgi peapiiskop 1495. aastast kuni oma surmani. 16. sajandi algul püstitas dünastia renessansslossi, mis asendati hiljem naabrusesse barokkehitisega, mida kutsuti "Uueks lossiks" (*Neues Schloss*), valmis 1679. aastal ja ehitati 18. sajandil Orsini-Rosenbergi aadliperekonnna poolt ümber.

Sajandeid oli põllumajandus enimviljeletud majandussüsteem, kuni suveturism 20. sajandil üha olulisemaks muutus. Tänapäeval on turism suurim sissetulekuallikas.

## Sõpruslinn

* Medea, Itaalia

## Viited
Aggteleki karst

**Aggteleki karst** (ungari *Aggteleki-karszt*) on piirkond Kesk-Euroopas Ungaris, osa Karpaatidest.

Geopoliitiliselt ja geograafiliselt on see Põhja-Ungari keskmäestikust. Geoloogiliselt ja orograafiliselt on see osa Slovaki maagimäestikust, olles sealse Slovaki karsti jätkuks Ungari aladel. Tegemist on Ungari alade kõige jahedama piirkonnaga.

Mäestiku alal paikneb 1985. aastal moodustatud Aggteleki rahvuspark. 1995. aastast on see koos Slovaki karstiga UNESCO maailmapärandi nimistus. Piirkonda jääb ka 26 kilomeetri pikkune Baradla koobas.

Piirkond on olnud pikka aega asustatud. Intensiivne inimtegevus on täielikult hävitanud algse taimkatte, ent ühtlasi on see muutnud ka sealse maastiku mosaiikseks. Metsade puudumine on muutnud ala väga mitmekesise mikrokliimaga piirkonnaks, kus vahe varjatud lohkude ja põikesepoolset nõlvade kasvutingimuste vahel on väga suur. Nõnda on ala kujunenud üheks Ungari liigirikkamaks piirkonnaks. Karst on Ungari suurima metsistepopulatsiooni elupaik.

Imetajatest on seal levinumad nahkhiired, kes leiavad sealsetest koobastest ohtralt sobivaid elupaiku. Suurematest imetajatest on sinna asustatud hunti ja ilvest, juhukülalistena satuvad sinna ka pruunkarud.

## Geoloogia

Sealsed lubjakivid on moodustunud Triiases.

Piirkonna läänepiiri on raske määratleda. Tüüpiline avakarsti piirkond läheb lisanduva setetest kattekihi tõttu üle maa-aluste karstinähtuste vööndiks, ku kattekiht veel paksemaks muutub, lõppevad ka karstinähtused, kuigi lubjakivi kihid jätkuvad läänes veel kaugemalegi.

Tegemist on keeruka geoloogilise ajalooga piirkonnaga. Ala on keerukas stratigraafiliselt, kuna sealsed kihid on sageli isegi lähedastes piirkondades täielikult erineva kujunemislooga. Tegemist on ka alaga, kus teineteisel lasuvad mitmed erinevad pealenihked. Piirkonnas võib täheldada jälgi kolmest erinevast pealenihkest. Hilisem erosioon on pealenihkekihtidest suure osa eemaldanud, mis muudab täpse ülevaate saamise piirkonna geoloogilisest arengust võimatuks. Teada on, et tekkelt on ala seotud Slovaki maagimäestiku kujunemisega, ent Rudabánya ümbruse mäed on sinna sattunud laamade liikumisel, paiknedes piki endist murrangut põhja poole ümber. Vanimad avanduvad kivimid pärinevad paleosoikumi ja mesosoikumi üleminekuajast, olemuselt on need molass. Kogu seda ala katavad põhjapoolsetelt aladelt pärit jõelise koormusega setted, mis kanti sinna Pannoonia mere perioodil ja selle taandudes.

## Viited
Pilníkov

**Pilníkov** (saksa keeles * Pilnikau*) on linn Tšehhis Hradec Králové maakonnas Trutnovi ringkonnas. Pilníkov asub Poola piirist 15 km kaugusel, Trutnovist ligikaudu 7,5 km lääneedelas ja Hradec Královést umbes 36 km põhjas.

Pilníkovi on esmamainitud 1357. aastal, linnaõigused sai 1514. aastal.

12. aprillil 2007 sai Pilníkov vahepeal kaotatud linnaõigused tagasi.

## Viited